b'\n_START_ARTICLE_\nSavitasis impulsas\n_START_PARAGRAPH_\nSavit\xc3\xa0sis impuls\xc3\xa0s arba savit\xc3\xb3ji trauk\xc3\xa0 (angl. specific impulse, rus. \xd1\x83\xd0\xb4\xd0\xb5\xd0\xbb\xd1\x8c\xd0\xbd\xd1\x8b\xd0\xb9 \xd0\xb8\xd0\xbc\xd0\xbf\xd1\x83\xd0\xbb\xd1\x8c\xd1\x81)\xc2\xa0\xe2\x80\x93 dydis, nusakantis reaktyvinio variklio efektyvum\xc4\x85. \xc4\xaeprastai \xc5\xbeymimas I\xe2\x82\x9b\xe2\x82\x9a, I\xe2\x82\x9b. Kartais abi s\xc4\x85vokos vartojamos kaip sinonimai, nes jos apibr\xc4\x97\xc5\xbeia beveik t\xc4\x85 pat\xc4\xaf rodikl\xc4\xaf. Savitoji trauka vartojama vidin\xc4\x97je balistikoje, o savitasis impulsas\xc2\xa0\xe2\x80\x93 i\xc5\xa1orin\xc4\x97je balistikoje. \xc5\xa0iuo dyd\xc5\xbeiu nusakoma koki\xc4\x85 trauk\xc4\x85 i\xc5\xa1vysto variklis, i\xc5\xa1tekant i\xc5\xa1 jo tam tikram kiekiui darbin\xc4\x97s med\xc5\xbeiagos. Savitasis impulsas SI sistemoje matuojamas metrais sekundei (m/s) arba sekund\xc4\x97mis. Pana\xc5\xa1iai, kaip automobili\xc5\xb3 efektyvumui \xc4\xafvertinti naudojamas kuro s\xc4\x85naudos (l/100 km), savitasis impulsas naudojamas reaktyvini\xc5\xb3 varikli\xc5\xb3 na\xc5\xa1umo palyginimui. Raketoms didesnis savitasis impulsas leid\xc5\xbeia sunaudoti ma\xc5\xbeiau kuro tam pa\xc4\x8diam grei\xc4\x8dio poky\xc4\x8diui pasiekti, lyginant su ma\xc5\xbeesniu savituoju impulsu.\n_START_SECTION_\nApibr\xc4\x97\xc5\xbeimas\n_START_PARAGRAPH_\nSavitasis impulsas\xc2\xa0\xe2\x80\x93 reaktyvinio variklio savyb\xc4\x97, nusakoma variklio sukuriamo judesio kiekio ir sukuriamo srauto i\xc5\xa1eigos santykiu. Teori\xc5\xa1kai savitasis impulsas lygus degimo produkt\xc5\xb3 i\xc5\xa1tek\xc4\x97jimo grei\xc4\x8diui, bet da\xc5\xbeniausiai jis skiriasi. Tod\xc4\x97l savit\xc4\x85j\xc4\xaf impuls\xc4\x85 taip pat vadina tikruoju (arba ekvivalen\xc4\x8diu, efektyviuoju) i\xc5\xa1tek\xc4\x97jimo grei\xc4\x8diu._NEWLINE_Savitoji trauka\xc2\xa0\xe2\x80\x93 reaktyvinio variklio savyb\xc4\x97, lygi variklio sukuriamos traukos j\xc4\x97gos ir sudeginto kuro mas\xc4\x97s i\xc5\xa1eigos santykiui. Matuojama metrais sekundei. Taip pat vartojamas traukos j\xc4\x97gos, i\xc5\xa1reik\xc5\xa1tos kilogramais i\xc5\xa1eigos santykis; tuo atveju savitoji trauka matuojama sekund\xc4\x97mis. Perskai\xc4\x8diuojant savit\xc4\x85j\xc4\x85 trauk\xc4\x85 i\xc5\xa1 svorin\xc4\x97s savitosios traukos, pastar\xc4\x85j\xc4\x85 reikia padauginti i\xc5\xa1 laisvojo kritimo pagrei\xc4\x8dio (apytiksliai lygaus 9,81 m/s\xc2\xb2).\n_START_SECTION_\nBendri pasteb\xc4\x97jimai\n_START_PARAGRAPH_\nNereikt\xc5\xb3 painioti tarpusavyje savitojo impulso ir variklio traukos. Savitasis impulsas yra impulso sukuriamo sunaudojus tam tikr\xc4\x85 kiek\xc4\xaf kuro, o trauka yra pasirinkto variklio sukuriama j\xc4\x97ga. Daugeliu atvej\xc5\xb3 reaktyviniai varikliai, turintys labai didel\xc4\xaf savit\xc4\x85j\xc4\xaf impuls\xc4\x85 (pvz., jonini\xc5\xb3 varikli\xc5\xb3 I\xe2\x82\x9b \xe2\x89\x88 10000 s) i\xc5\xa1vysto ma\xc5\xbe\xc4\x85 traukos j\xc4\x97g\xc4\x85._NEWLINE_Variklio na\xc5\xa1umo pagal I\xe2\x82\x9b nereikia painioti su jo energetiniu na\xc5\xa1umu, kuris gali netgi ma\xc5\xbe\xc4\x97ti did\xc4\x97jant savitajam impulsui, nes varikliui pasiekti didesn\xc4\xaf impuls\xc4\x85 taip pat reikalingas ir didesnis energijos kiekis._NEWLINE_Apskai\xc4\x8diuojant savit\xc4\x85j\xc4\xaf impuls\xc4\x85, \xc4\xafskaitomas tik kuras, laikomas kartu su skraidan\xc4\x8diu aparatu. \xc4\xae cheminiu kuru varomos raketos kuro mas\xc4\x99 turi b\xc5\xabti \xc4\xafskaityta tiek degal\xc5\xb3, tiek oksidatoriaus mas\xc4\x97; l\xc4\x97ktuv\xc5\xb3 varikliams tik degal\xc5\xb3 mas\xc4\x97\xc2\xa0\xe2\x80\x93 oro srautas, pra\xc4\x97j\xc4\x99s pro varikl\xc4\xaf ne\xc4\xafskaitomas.\n_START_SECTION_\nMatavimo vienetai\n_START_PARAGRAPH_\n\xc5\xa0iuo metu labiausiai paplit\xc4\x99s savitojo impulso matavimo vienetas yra sekund\xc4\x97. Jis yra naudojamas tiek SI, tiek kitose matavimo vienet\xc5\xb3 sistemose. Pagrindinis prana\xc5\xa1umas, lyginant su m/s, yra tai, kad skaitin\xc4\x97 I\xe2\x82\x9b vert\xc4\x97 visose pagrindin\xc4\x97se sistemose yra sutampa. Beveik visi varikli\xc5\xb3 gamintojai \xc4\xafvardija varikli\xc5\xb3 na\xc5\xa1um\xc4\x85 sekund\xc4\x97mis. \xc5\xa0is matavimo vienetas taip pat naudingas nurodyti orlaivi\xc5\xb3 varikli\xc5\xb3 na\xc5\xa1um\xc4\x85._NEWLINE_Raketiniuose varikliuose savitasis impulsas nurodomas m/s. Jis proporcingas efektyviajam duj\xc5\xb3 i\xc5\xa1tek\xc4\x97jimo grei\xc4\x8diui.'